3.

Enologické metódy a postupy, ktoré môžu byť aplikované na čiastočne prekvasený hroznový mušt určený na priamu spotrebu, na víno vhodné na výrobu stolového vína, na stolové víno, šumivé víno, sýtené šumivé víno, perlivé víno, sýtené perlivé víno, likérové vína a akostné vína vyrobené vo vymedzených regiónoch: a) použitie v suchých vínach a v množstve nepresahujúcom 5 % čerstvých vínnych kalov, zdravých a neriedených, obsahujúcich kvasnice pochádzajúce z nedávnej výroby suchých vín; b) prevzdušnenie alebo prebublávanie pomocou argónu alebo dusíka; c) ošetrenie teplom; d) odstreďovanie a filtrácia, s a bez inertných filtračných materiálov, ak neostanú žiadne reziduá na ošetrovaných produktoch; e) použitie oxidu uhličitého, argónu alebo dusíka jednotlivo alebo aj ich zmesí na vytvorenie inertného prostredia a na manipulovanie s výrobkom v prostredí bez prítomnosti vzduchu; f) pridanie oxidu uhličitého v rámci určitých limitov; g) použitie za podmienok stanovených týmto nariadením oxidu siričitého, kyslého siričitanu draselného alebo pyrosiričitana draselného; h) použitie kyseliny sorbovej, alebo sorbanu draselného za podmienky, že konečný obsah kyseliny sorbovej obsiahnutej v ošetrovanom výrobku neprekročí v okamihu jeho uvedenia do obehu za účelom priamej spotreby ľuďmi 200 mg/l; i) pridanie kyseliny L-askorbovej do určitých limitov; j) pridanie kyseliny citrónovej s cieľom stabilizácie vína do určitých limitov; k) použitie kyseliny vínnej za účelom okyslenia za podmienok uvedených v prílohe V, body E a G; l) použitie jednej alebo viacerých z nasledujúcich látok na odkyslenie za podmienok uvedených v prílohe V, body E a G, — neutrálny vínan draselný, — kyslý uhličitan draselný, — uhličitan vápenatý, ktorý môže obsahovať malé množstvá podvojnej vápenatej soli kyselín L (+) vínnej a L (–) jablčnej, — vínan vápenatý, — kyselina vínna za podmienok, ktoré sa určia — homogénny prípravok kyseliny vínnej a uhličitanu vápenatého v rovnakom pomere a jemne rozprášené; m) čírenie prostredníctvom jednej alebo viacerých z nasledujúcich látok na enologické účely — želatína jedlá — vyzina — kazeín a kazeinát draselný — vaječný bielok — bentonit — oxid kremičitý vo forme gélu alebo koloidného roztoku — kaolín — enzýmové prípravky obsahujúce betaglukanázy za podmienok, ktoré sa určia; n) pridanie tanínu; o) ošetrenie, v rámci určitých limitov, bieleho vína aktívnym uhlím určeným na enologické účely; p) ošetrovanie za podmienok, ktoré sa stanovia: — kvasiaceho hroznového muštu určeného na priamu konzumáciu, bieleho a ružového vína kyanoželeznatanom draselným, — červených vín kyanoželeznatanom draselným alebo vápenatým fytalom; q) pridanie kyseliny metavínnej v rámci určitých hraníc; r) arabskej gumy; s) použitie kyseliny vínnej DL, taktiež nazývanej kyselinou rasemickou, alebo jej neutrálnej draselnej soli za účelom vyzrážania prebytočného vápnika, za podmienok, ktoré sa stanovia; t) na výrobu šumivých vín prostredníctvom kvasenia vo fľašiach, v prípade ktorých sa kaly odstránia priamo z ich hrdiel, sa používajú: — vápenný alginát — draselný alginát; ta) použitie vinárskych kvasníc, suchých, alebo v stave vínnej suspenzie, na výrobu šumivého vína; tb) na výrobu šumivých vín pridanie amóniovej a tiamínovej soli na podporu rozmnožovania kvasníc za nasledujúcich podmienok: — pre výživné soli, fosforečnan diamónny alebo síran amónnv do určitých hraníc, — pre rastové faktory, tiamín vo forme hydrochloridu tiamínu do určitých limitov; u) použitie čistých parafínových diskov impregnovaných alylovým izothiocyanátom tak aby vznikla sterilná atmosféra. Je to možné iba v členských štátoch kde sa to tradične používa a dovtedy kým to nie je zakázané národnou legislatívou. Nesmie sa to však robiť v nádobách o objeme väčšom ako 20 l a vo víne nesmie zostať žiadna stopa alylového izothiocyanátu; v) pridanie na podporu vyzrážania vínneho kameňa — kyslého vínana draselného — vínana vápenatého, do určitých limitov a za podmienok, ktoré sa stanovia; w) použitie síranu meďnatého na odstránenie chuťových alebo vôňových nedostatkov vína, do určitých limitov; x) použitie v rámci určitých limitov preparát z bunkových stien kvasiniek; y) použitie polyvinylpolypyrolidonu v rámci určitých limitov a za podmienok, ktoré sa stanovia; z) použitie mliečnych baktérií a vínnu suspenziu za podmienok, ktoré sa stanovia; za) pridanie karamelu v zmysle nariadenia 94/36/EC Európskeho parlamentu a Rady z 30. júna 1994 o farbivách používaých v potravinách ( 56 ) na zvýraznenie farby likérových vín a akostných likérových vín; zb) pridanie lysozýmu v rámci určitých limitov a za podmienok, ktoré sa stanovia;